Public procurement notice: Contract Award Notice
Published: 2020-03-19
Buyer: Υπουργείο Υποδομών και Μεταφορών - Γ.Γ.Υ. - Γ.Δ.Υ.ΛΙ.Κ.Υ. - Διεύθυνση Λιμενικών Υποδομών
Country: GR
Contract type: Services
Procedure: Open procedure
CPV classification: 71322000: Civil engineering design services
Estimated value: 104535 EUR
Award criteria: The most economic tender

Technical requirements: Η παρούσα μελέτη αφορά στην κατασκευή των απαραίτητων έργων, για την επέκταση - βελτίωση του λιμένα Μαθρακίου Κέρκυρας.
Αντικείμενο της μελέτης αποτελεί η επέκταση - βελτίωση τού λιμένα Μαθρακίου Κέρκυρας. Τα έργα που θα μελετηθούν, είναι:
— προσήνεμος μώλος, συνολικού μήκους 420m περίπου. Ο προσήνεμος μώλος στη ρίζα του και σε μήκος 80m θα θωρακίζει τον υφιστάμενο (βόρειο) χερσαίο χώρο, με πρανές από φυσικούς ογκολίθους· για τα επόμενα 40m, θα έχει μεικτή διατομή με εσωτερικά κρηπιδώματα και εξωτερική θωράκιση από φυσικούς ογκολίθους, ενώ για τα υπόλοιπα 300m, θα έχει διατομή με πρανή με φυσικούς ογκολίθους,
— υπήνεμος μώλος, συνολικού μήκους 170m. Ο υπήνεμος μώλος στα πρώτα 40m θα κατασκευαστεί με πρανή με φυσικούς ογκολίθους, θωρακίζοντας τον υφιστάμενο (νότιο) χερσαίο χώρο, ενώ στα υπόλοιπα 130m θα έχει μεικτή διατομή με εσωτερικό κρηπίδωμα και εξωτερική θωράκιση από φυσικούς ογκολίθους,
— παραλιακά κρηπιδώματα, συνολικού μήκους 70m, εκ των οποίων τα 40m θα είναι κάθετα στη ρίζα του προσήνεμου μώλου και την προέκταση τού υφιστάμενου προβλήτα, ενώ τα υπόλοιπα 30m θα είναι κάθετα προς τον νέο υπήνεμο μώλο,
Για τη συμμετοχή στη διαδικασία, απαιτείται η κατάθεση εγγύησης συμμετοχής, ποσού 4 833,00 EUR, το οποίο αντιστοιχεί σε ποσοστό 2 % επί της εκτιμώμενης αμοιβής της σύμβασης χωρίς ΦΠΑ. Στην περίπτωση ένωσης οικονομικών φορέων, η εγγύηση συμμετοχής περιλαμβάνει και τον όρο, ότι η εγγύηση καλύπτει τις υποχρεώσεις όλων των οικονομικών φορέων, που συμμετέχουν στην ένωση. Η εγγύηση συμμετοχής πρέπει να ισχύει τουλάχιστον για 30 ημέρες, μετά τη λήξη του χρόνου ισχύος της προσφοράς.
Οι εγγυήσεις συμμετοχής καταπίπτουν υπέρ του κυρίου του έργου, μετά από γνώμη του αρμόδιου τεχνικού συμβουλίου, αν ο προσφέρων αποσύρει την προσφορά του, κατά τη διάρκεια ισχύος αυτής, παρέχει ψευδή στοιχεία ή πληροφορίες που αναφέρονται στα άρθρα 17 έως 19 της διακήρυξης, δεν προσκομίσει εγκαίρως τα προβλεπόμενα στο άρθρο 22 της διακήρυξης δικαιολογητικά ή δεν προσέλθει εγκαίρως, για υπογραφή της σύμβασης.
Για την υπογραφή της σύμβασης, απαιτείται η παροχή εγγύησης καλής εκτέλεσης, σύμφωνα με το άρθρο 72 παρ. 1 β) του ν. 4412/16, το ύψος της οποίας καθορίζεται σε ποσοστό 5 % επί της αξίας της σύμβασης, χωρίς Φ.Π.Α. και κατατίθεται πριν ή κατά την υπογραφή των όρων της σύμβασης. Η εγγύηση καλής εκτέλεσης καταπίπτει στην περίπτωση παράβασης των όρων της σύμβασης, όπως αυτή ειδικότερα ορίζει.
Σε περίπτωση τροποποίησης της σύμβασης, κατά το άρθρο 132 ν. 4412/2016, η οποία συνεπάγεται αύξηση της συμβατικής αξίας, ο ανάδοχος είναι υποχρεωμένος να καταθέσει πριν την τροποποίηση, συμπληρωματική εγγύηση, το ύψος της οποίας ανέρχεται σε ποσοστό 5 % επί του ποσού της αύξησης χωρίς ΦΠΑ. Η εγγύηση καλής εκτέλεσης της σύμβασης καλύπτει συνολικά και χωρίς διακρίσεις την εφαρμογή όλων των όρων της σύμβασης, και κάθε απαίτηση της αναθέτουσας αρχής ή του κυρίου του έργου έναντι του αναδόχου. Η εγγύηση καλής εκτέλεσης καταπίπτει υπέρ του κυρίου του έργου, με αιτιολογημένη απόφαση τού προϊσταμένου της διευθύνουσας Υπηρεσίας, ιδίως μετά την οριστικοποίηση τής έκπτωσης τού αναδόχου. Η ένσταση του αναδόχου κατά της αποφάσεως δεν αναστέλλει την είσπραξη του ποσού της εγγυήσεως.
Οι προσφυγές υποβάλλονται ηλεκτρονικά, μέσω της διαδικτυακής πύλης www.promitheus.gov.gr του Ε.Σ.Η.ΔΗ.Σ..
Σε περίπτωση προσφυγής κατά πράξης της αναθέτουσας αρχής, η προθεσμία για την άσκηση της προδικαστικής προσφυγής είναι:
α) δέκα (10) ημέρες, από την κοινοποίηση τής προσβαλλόμενης πράξης στον ενδιαφερόμενο οικονομικό φορέα, αν η πράξη κοινοποιήθηκε με ηλεκτρονικά μέσα ή τηλεομοιοτυπία ή
β) δεκαπέντε (15) ημέρες, από την κοινοποίηση της προσβαλλόμενης πράξης σε αυτόν, αν χρησιμοποιήθηκαν άλλα μέσα επικοινωνίας, άλλως·
γ) δέκα (10) ημέρες, από την πλήρη —πραγματική ή τεκμαιρόμενη— γνώση της πράξης, που βλάπτει τα συμφέροντα του ενδιαφερόμενου οικονομικού φορέα.
Σε περίπτωση παράλειψης, η προθεσμία για την άσκηση της προδικαστικής προσφυγής είναι δεκαπέντε (15) ημέρες, από την επομένη της συντέλεσης τής προσβαλλόμενης παράλειψης.


Winner: Ecos Μελετητική Α.Ε. δ.τ.: «Ecos Α.Ε.»
Award value: 104535
Number of bids: 4